'  Nädalajagu päevi tagasi käisime vaatamas CC Plazas Rossini ooperit Sevilla Habemeajaja.  Kinos ooperivaatamise esmakordne kogemus.  Meeldiv kogemus.  Ukse taga jagati kenasti kavalehti.  Popkorniga sisenemine oli keelatud! (Väga vahva :))  Saal oli vaatamata kobedale piletihinnale pea täis.  Punkt kell 8 hakkas ooper ekraanilt.  Ei miskit reklaami ega muud liigset informatsiooni.  Mis oli  erinev kontserdisaalist vaatamisest, oli see, et osaliste nägusid näitas lähiplaanis, sai osa igast miimikamuutusest.  Mis oli hea.  Ooper ise ju lustlik.  Esimese vaatuse lõppedes katkes näidatav, tuled pandi kinosaalis põlema ja oligi täitsa vaheaeg, 20 minutit, mil sai ringi jalutada. Just nagu teatris endas.  Teine vaatus algas sealt, kus pooleli jäi, suht minutilise täpsusega.  Pikk ta ju oli, kuid elamus oli suurem ja pikem :)